### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen
afsatte i budgettet for 2024 60.000 kr. årligt til to ekstra erhvervsforløb, ud
over de to eksisterende årlige forløb. Det afsatte beløb var dog ikke tilstrækkeligt
til at afvikle de to ekstra forløb. Børn- og Familieudvalget har fundet den
manglende finansiering til de to ekstra erhvervsforløb i 2024 og 2025 ved at
anvende uforbrugte midler fra [adresse]. Administrationen foreslår, på
baggrund af det nye tilbud om juniormesterlære, at udvalget træffer beslutning om anvendelse af de 60.000 kr. fremover.

## Indstillinger

Direktøren indstiller, at bevillingen på 60.000 kr. til to ekstra årlige
erhvervsforløb fra 2026 enten:

1. Anvendes til styrkelse af de eksisterende to erhvervsforløb ved UngKalundborg
2. Tilføres Børn- og Familieudvalgets udviklingspulje
3. Tilgår kommunekassen.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Målgruppen for Agnete Vestergaard er elever i 7. og 8. klasse, og forløbene har
til formål at give elever med stærke praksisfaglige kompetencer mulighed for at
afprøve sig selv inden for håndværksfagene. Hvert forløb varer seks uger. Eleverne deltager i erhvervsforløbet tre dage om ugen i løbet af de seks uger.

Oversigt over erhvervsforløb i 2024 og 2025

|  |  |  |
| --- | --- | --- |
| Hold | Antal deltagere | Opgave i forløbet |
| Hold 1 (forår 2024) | 16 | Renovering af klubben i [adresse]
| Hold 2 (sommer 2024) | 15 | Terrasse bygning på [adresse]
| Hold 3 (Efterår (2024) | 18 | Ragnar Østergaard i Høng |
| Hold 4 (Efterår (2024) | 12 | Bygning af skur i [adresse]
| Hold 1 (forår 2025) | 18 | Renoverede Ungdomsklubben i [adresse] |
| Hold 2 (sommer 2025) | 16 | Renoverede Outdoorklubben i [adresse]
| Hold 3 (Efterår 2025) | 16 | Møbler til Ungdomsklubben i Kalundborg. |
| Hold 4 (Efterår (2025) | Aflyst pga. manglende byggetilladelser til sauna/badehus i havneparken. | |

UngKalundborg tilbyder to erhvervsforløb om året og har i 2024 og 2025 planlagt to ekstra forløb i forlængelse af beslutningen i budget 2024. Der er dog blevet afviklet tre erhvervsforløb i 2025 på grund af praktiske omstændigheder. Erhvervsforløbet, der blev aflyst i efteråret 2025, rykkes til 2026, og dermed afvikles der tre erhvervsforløb i 2026 inden for bevillingen.

*Forslag til anvendelse af bevillingen fremover*Hvis de to ekstra erhvervsforløb fortsat skal tilbydes fra 2027, så kræver
det en ekstra finansiering, som der ikke er afsat midler til. Med det nye
tilbud om juniormesterlære for elever i 8. og 9. klasse, så er det muligt at en
del af målgruppen af elever til erhvervsforløb er den samme målgruppe som til
juniormesterlære. Dog er erhvervsforløb også for 7. klasser.

Administrationens anbefaling er at bruge midlerne fra 2026 til at styrke erhvervsforløb ved UngKalundborg. Det vil evt. forbedre kvaliteten og gennemførelsen via et større materialebudget og fastholde indsatsen for praksisfagligt stærke elever. Forløbene har dokumenteret effekt på motivation og skoletrivsel og styrker overgangen til ungdomsuddannelser. Samarbejdet med lokale aktører skaber netværk og virkelighedsnær læring, samtidig med at [adresse] erhvervsprofil styrkes. De konkrete byggeprojekter giver synlige forbedringer og eleverne stolthed og ejerskab. De ekstra 60.000 kr. vil understøtte dette.

Alternativt kan beløbet tilføres Børn- og Familieudvalgets Udviklingspulje til styrkelse af folkeskolerne generelt og andre indsatser på udvalgets område. Eller beløbet kan tilgå kommunekassen.

*Uddybning af historik om tildeling af midler til erhvervsforløb*Med budget 2024 besluttede Kommunalbestyrelsen, at der blev afsat 4,668
mio. kr. i overslagsårerne til initiativer, der understøtter folkeskolestrategien
(U12). Børn- og Familieudvalget skulle udmønte de konkreter indsatser i
enighed.

Børn- og Familieudvalget besluttede udmøntningen af de 4,668 mio. kr. på
møde i Børn- og Familieudvalget den 4. december 2023. Udvalget besluttede bl.a.
at afsatte 60.000 kr. i overslagsårene til ekstra to erhvervsforløb, så der kan
afholdes fire erhvervsforløb om året.

Bevillingen på 60.000 kr. inkluderede dog ikke løn til undervisere.
Erhvervsforløb koster 130.000 kr. pr. forløb, og der mangler derfor yderligere
200.000 kr. årligt for at kunne gennemføre de ekstra to erhvervsforløb, som
beslutningen gik på.

Børn- og Familieudvalget besluttede derfor på mødet den 10. april 2024 at
tilføre 400.000 kr. fra uforbrugte midler fra
Turboforløb til de to ekstra erhvervsforløb i 2024 og 2025. Der blev dermed
fundet en midlertidig finansiering af de ekstra to erhvervsforløb for 2024 og
2025.  Fremover vil der fortsat afvikles to årlige erhvervsforløb på UngKalundborg.

## Økonomiske konsekvenser

Såfremt udvalgets beslutter at de 60.000 kr. anvendes til styrkelse at de eksisterende to erhvervsforløb, at midlerne i 2026 flyttes fra udvalgets budgetramme til UngKalundborg og dermed til Kultur- og Fritidstidsudvalget. Såfremt udvalget beslutter at midlerne tilføres udvalgets udviklingspulje, at de overføres dertil eller såfremt udvalget beslutter at midlerne skal tilføres kommunekassen, at dette sker ved regnskabsafslutningen for 2026.

### Sagens forløb

05/11/2025 Børn- og Familieudvalget

Børn- og Familieudvalget anbefaler forslag 2, hvor midlerne tilføres Børn- og Familieudvalgets udviklingspulje med den tilføjelse, at udvalget opfordrer Kommunalbestyrelsen til at vurdere det samlede behov for erhvervsrettede tiltag for skoleelever.

Fraværende: Asger Clausen, Clavs Andreasen

19/11/2025 Økonomiudvalget

Økonomiudvalget anbefaler indstillingspunkt 2 og anbefales desuden, at der udarbejdes et notat til budgetprocessen for 2027 om det samlede behov for erhvervsrettede tiltag for skoleelever.

Afbud: Vagn Danielsen